**RAPORT DE MONITORIZARE**

**8 ianuarie 2016, ora 17.00**

**Agerpres.ro:** [**OMV: Petrom nu se află pe masa negocierilor cu Gazprom. Nu renunțăm la managementul activelor strategice**](http://www.agerpres.ro/economie/2016/01/08/omv-petrom-nu-se-afla-pe-masa-negocierilor-cu-gazprom-nu-renuntam-la-managementul-activelor-strategice-12-45-15)

**Bursa.ro[: Carpatica Asig a deschis cea de-a șaptea sucursală din București](http://www.bursa.ro/carpatica-asig-a-deschis-cea-de-a-537aptea-sucursala-din-bucure537ti-287202&s=banci_asigurari&articol=287202.html)**

**Economica.net:** [**Saxo Bank: Investitorii speculează scăderea acţiunilor Apple, Tesco şi Netflix**](http://www.economica.net/saxo-bank-investitorii-speculeaza-scaderea-actiunilor-apple-tesco-si-netflix_112724.html)

**Capital.ro: [Ichim (PMB): Avarie la RADET. 110 blocuri din Militari, afectate](http://www.capital.ro/ichim-pmb-avarie-la-radet-110-blocuri-din-militari-afectate.html)**

**Economica.net:** [**Protest spontan al minerilor din Valea Jiului, după intrarea în insolvenţă a Complexului Energetic Hunedoara**](http://www.economica.net/protest-spontan-al-minerilor-din-valea-jiului-dupa-intrarea-in-insolventa-a-complexul-energetic-hunedoara_112722.html)

**Zf.ro:** [**CE Hunedoara, pe mâna unui administrator care abia face cunoştinţă cu energia. Salariile mărite pentru voturi şi lipsa oricărei restructurări riscă să şteargă 6.700 de joburi din economie: „Nu ieşim la liman în actuala structură“**](http://www.zf.ro/companii/energie/hunedoara-mana-unui-administrator-face-cunostinta-energia-salariile-marite-voturi-lipsa-oricarei-restructurari-risca-stearga-6-700-joburi-economie-iesim-liman-actuala-structura-14958573)

**Agerpres.ro[: ELCEN susține că furnizează agentul termic la o temperatură optimă și nu este responsabil de avaria de vineri](http://www.agerpres.ro/economie/2016/01/08/elcen-sustine-ca-furnizeaza-agentul-termic-la-o-temperatura-optima-si-nu-este-responsabil-de-avaria-de-vineri-14-03-58)**

**Economica.net:** [**Knight Frank: Creşterea vânzărilor de spaţii comerciale în Europa va stagna în acest an**](http://www.economica.net/knight-frank-cresterea-vanzarilor-de-spatii-comerciale-in-europa-va-stagna-in-acest-an_112712.html#n)

**Bursa.ro: [LA ORELE PRÂNZULUI:](http://www.bursa.ro/la-orele-pranzului-lichiditate-de-5-88-milioane-de-euro-pe-bvb-287211&s=piata_de_capital&articol=287211.html)**

**[Lichiditate de 5,88 milioane de euro pe BVB](http://www.bursa.ro/la-orele-pranzului-lichiditate-de-5-88-milioane-de-euro-pe-bvb-287211&s=piata_de_capital&articol=287211.html)**

**Adevarul.ro:** [**Niciun participant nu s-a înscris la licitaţia Fiscului privind participaţia Cameliei Voiculescu la RC Media Company**](http://adevarul.ro/economie/stiri-economice/niciun-participant-nu-s-a-inscris-licitatia-fiscului-privind-participatia-cameliei-voiculescu-rc-media-company-1_568fb51337115986c6451378/index.html)

**Economica.net:** [**Banca Elveţiei se aşteaptă la cele mai mari pierderi din istorie**](http://www.economica.net/banca-elvetiei-se-asteapta-la-cele-mai-mari-pierderi-din-istorie_112735.html)

**Economica.net:** [**Dezastrul DOMO se extinde şi online. Firma care administrează domo.ro a intrat în insolvenţă**](http://www.economica.net/dezastrul-domo-se-extinde-si-pe-online-firma-care-administreaza-domo-ro-a-intrat-in-insolventa_112732.html)

**Economica.net**[**: Sistemul de termoficare din Bucureşti ar putea primi 176 de milioane de euro de la UE**](http://www.economica.net/sistemul-de-termoficare-din-bucuresti-ar-putea-primi-176-de-milioane-de-euro-de-la-ue_112734.html)

**Startupcafe.ro:** [**Catalogul liniilor de bani europeni pentru firme. Descarca documentul**](http://www.startupcafe.ro/stiri-finantari-20713893-catalogul-liniilor-bani-europeni-pentru-firme-descarca-documentul.htm)

**Hotnews.ro:** [**Cea mai performata moneda din lume a fost anul trecut bitcoin. De ce moneda virtuala pare sa fie din nou la moda**](http://economie.hotnews.ro/stiri-burse-20714043-cea-mai-performata-moneda-din-lume-fost-anul-trecut-bitcoin-moneda-virtuala-pare-fie-din-nou-moda.htm)

**Hotnews.ro:** [**Surse: Actionarii Carpatica au transmis catre ASF un calendar al tranzactiei cu un investitor strategic european**](http://economie.hotnews.ro/stiri-pensii_private-20713895-surse-actionarii-carpatica-transmis-catre-asf-calendar-tranzactiei-investitor-strategic-european.htm)

**Zf.ro:** [**Care sunt cele 400 de platforme online ale statului în care s-au investit peste 250 de milioane de lei în ultimii ani**](http://www.zf.ro/eveniment/care-sunt-cele-400-de-platforme-online-ale-statului-in-care-s-au-investit-peste-250-de-milioane-de-lei-in-ultimii-ani-14959419)

**Ziare.com:** [**Proiecte de un miliard de euro cu fonduri de la UE, inclusiv in Romania si R.Moldova**](http://www.ziare.com/fonduri/fonduri-ue/proiecte-de-un-miliard-de-euro-cu-fonduri-de-la-ue-inclusiv-in-romania-si-r-moldova-1403105)

**Jurnalul.ro:** [**Ikea închide restaurantul magazinului din România, pentru lucrări de modernizare**](http://jurnalul.ro/bani-afaceri/investitii/ikea-inchide-restaurantul-magazinului-din-romania-pentru-lucrari-de-modernizare-704903.html)

**Economica.net:** [**Economia americană a creat 292.000 de locuri de muncă în decembrie, dar rata şomajului s-a menţinut la 5%**](http://www.economica.net/economia-americana-a-creat-292-000-de-locuri-de-munca-in-decembrie-dar-rata-somajului-s-a-mentinut-la-5prc_112741.html)

**Economica.net:** [**Băncile poloneze se confruntă cu presiuni după falimentul unei bănci de economii**](http://www.economica.net/bancile-poloneze-se-confrunta-cu-presiuni-dupa-falimentul-unei-banci-de-economii_112738.html)

**Agerpres.ro: OMV: Petrom nu se află pe masa negocierilor cu Gazprom. Nu renunțăm la managementul activelor strategice**

Compania austriacă OMV, proprietarul Petrom, susține că nu va renunța la managementul activelor strategice în cadrul negocierilor cu Gazprom privind un schimb de active, iar OMV Petrom nu face obiectul discuțiilor, potrivit unei declarații remisă, vineri, la solicitarea AGERPRES.

**Bursa.ro: Carpatica Asig a deschis cea de-a șaptea sucursală din București**

Carpatica Asig deschide astăzi cea de-a șaptea sucursală din București, extinzând astfel rețeaua teritorială națională la 63 de sucursale și agenții, informează un comunicat remis redacţiei.

Conform sursei citate, lansarea acestei sucursale face parte din planurile companiei privind dezvoltarea rețelei proprii și vizează, în special, consolidarea operațiunilor la nivelul Capitalei și creșterea portofoliului de clienți corporate și retail.

**Economica.net: Saxo Bank: Investitorii speculează scăderea acţiunilor Apple, Tesco şi Netflix**

Acţiunile companiilor Apple, Tesco şi Netflix se află în topul celor mai tranzacţionate CFD--uri 'short', această situaţie indicând faptul că investitorii speculează că acţiunile respective vor scădea, potrivit unui clasament realizat de Saxo Bank, bazat pe numărul tranzacţii din 2016 şi pe intenţia clienţilor de a face bani când acţiunile scad.

**Capital.ro: Ichim (PMB): Avarie la RADET. 110 blocuri din Militari, afectate**

Un număr de 110 blocuri din Militari au rămas fără agent termic în urma unei avarii, a declarat vineri purtătorul de cuvânt al Primăriei Municipiului Bucureşti (PMB), Alexandru Ichim.

**Economica.net: Protest spontan al minerilor din Valea Jiului, după intrarea în insolvenţă a Complexului Energetic Hunedoara**

Minerii din Valea Jiului au protestat spontan, vineri, şi au refuzat să intre la lucru, după ce liderii de sindicat le-au prezentat faptul că societatea Complexul Energetic Hunedoara (CEH) a intrat în procedură de insolvenţă.

Potrivit liderului de sindicat de la mina Vulcan, Daniel Calimandruc, minerii sunt nemulţumiţi de firma desemnată să asigure derularea procedurii de insolvenţă şi afirmă că sunt decişi să strângă semnături pentru declanşarea grevei generale.

**Zf.ro: CE Hunedoara, pe mâna unui administrator care abia face cunoştinţă cu energia. Salariile mărite pentru voturi şi lipsa oricărei restructurări riscă să şteargă 6.700 de joburi din economie: „Nu ieşim la liman în actuala structură“**

Numirea în funcţia de administrator judiciar al Complexului Energetic Hunedoara a companiei GMC a luat prin surprindere Ministerul Energiei, consiliul de administraţie, conducerea executivă a producătorului de energie şi chiar pe reprezentanţii casei de insolvenţă. Sprâncenele ridicate nu vor rezolva însă al doilea mare dosar de insolvenţă din energia românească, la mijloc fiind o companie cu 6.700 de angajaţi de care depind alte 20.000 de joburi, care are o pondere de 5% în producţia de energie locală, fiind singura care mai transformă în electricitate huila din Valea Jiului.

**Agerpres.ro: ELCEN susține că furnizează agentul termic la o temperatură optimă și nu este responsabil de avaria de vineri**

Electrocentrale București (ELCEN) furnizează agentul termic la parametri optimi și subliniază că RADET este cel răspunzător de distribuția agentului termic către consumatorii casnici din Capitală, potrivit unui comunicat remis, vineri, AGERPRES.

**Economica.net: Knight Frank: Creşterea vânzărilor de spaţii comerciale în Europa va stagna în acest an**

Spaţiile de birouri şi magazinele din Europa îşi vor găsi mai greu cumpărători în acest an din cauza îngrijorărilor cu privire la preţurile ridicate şi scăderea cererii din partea investitorilor proveniţi din Asia şi Orientul Mijlociu, estimează firma de brokeraj imobiliar Knight Frank LLP, informează Bloomberg.

Potrivit unui raport publicat vineri, valoarea vânzărilor de spaţii comerciale în Europa va fi relativ neschimbată în 2016 comparativ cu 2015, după trei ani în care a crescut cu peste 20%. Analiştii de la Knight Frank estimează că în 2015 valoarea vânzărilor de spaţii comerciale în Europa s-a ridicat la aproximativ 235 miliarde de euro, în apropiere de recordul de 260 de miliarde de euro stabilit în 2007.

**Bursa.ro: LA ORELE PRÂNZULUI:**

**Lichiditate de 5,88 milioane de euro pe BVB**

Piaţa principală a Bursei de Valori Bucureşti (BVB) a înregistrat, în prima parte a şedinţei de tranzacţionare de astăzi, o lichiditate de 26.617.946 lei (5.879.171 euro).

La orele prânzului, toţi indicii BVB erau în scădere.

Indicele BET era în coborâre cu 0,54%, la 6.724,33 puncte.

Indicele BET-FI se deprecia cu 0,04%, la 29.638,24 puncte.

Indicele BETPlus scădea cu 0,53%, la 994,31 puncte.

**Adevarul.ro: Niciun participant nu s-a înscris la licitaţia Fiscului privind participaţia Cameliei Voiculescu la RC Media Company**

Statul încearcă să recupereze de la familia Voiculescu prejudiciul de 60 de milioane de euro constatat în Dosarul ICA de justiţie Niciun cumpărător nu s-a înscris la licitaţia pentru participaţia Cameliei Voiculescu în firma RC Media Company, organizată vineri de către Fisc pentru recuperarea prejudiciului din dosarul ICA, după ce niciun doritor nu a participat nici la cea organizată în data de 9 decembrie. Preţul de pornire pentru cele 720 de părţi sociale deţinute de Camelia Voiculescu la RC Media Company fusese stabilit la 96.120 de lei, în scădere cu 25% faţă de precedenta licitaţie.

**Economica.net: Banca Elveţiei se aşteaptă la cele mai mari pierderi din istorie**

Banca Elveţiei estimează că va raporta pentru anul trecut o pierdere de 23 miliarde franci (23,05 miliarde dolari), cea mai mare din istoria instituţiei, ca urmare a încercărilor de a tempera întărirea francului, în contextul renunţării în ianuarie la plafonul de 1,2 franci pentru un euro.

**Economica.net: Dezastrul DOMO se extinde şi online. Firma care administrează domo.ro a intrat în insolvenţă**

După ce fosta DOMO Retail SA, care opera o parte dintre magazinele DOMO, a intrat în insolvenţă, acum şi compania care operează magazinul online domo.ro a făcut acelaşi pas.

La aproximativ o lună de când retailerul electroIT Domo a anunţat oficial că va renunţa la mare parte dintre magazinele fizice pentru a se concentra pe business-ul online, compania care operează magazinul virtual domo.ro, Domo SRL, şi-a cerut insolvenţa.

**Economica.net: Sistemul de termoficare din Bucureşti ar putea primi 176 de milioane de euro de la UE**

Un număr de 19 proiecte din sectorul energetic, în valoare de 494,3 milioane de euro, vor primi finanţare prin Programul Operaţional Infrastructură Mare (POIM), cel mai important dintre ele vizând sistemul de termoficare din Bucureşti, potrivit unui document al Ministerului Fondurilor Europene.

**Startupcafe.ro: Catalogul liniilor de bani europeni pentru firme. Descarca documentul**

**​Antreprenorii din Romania pot urmari mai usor liniile de fonduri europene, cu ajutorul unui catalog al surselor de finantare, realizat de Agentia de Dezvoltare Regionala (ADR) Centru.**

Pe 26 de pagini, catalogul trece in revista componentele dedicate firmelor private din cadrul diferitelor programe operationale prin care Romania absoarbe fonduri europene in perioada de programare 2014-2020.

Documentul, prezentat schematic, sub forma unor tabele, trece in revista sursele de finantare, obiectivele acestora, categoriile de antreprenori eligibili, conditiile de accesare a banilor, valoarea fondurilor disponibile.

**Hotnews.ro: Cea mai performata moneda din lume a fost anul trecut bitcoin. De ce moneda virtuala pare sa fie din nou la moda**

**Dolarul s-a apreciat pe parcursul anului trecut fata de un cos de valute cu 8,3%, dar, in ciuda intaririi acestuia, cea mai perfomanta moneda din lume a fost in 2015 bitcoinul.**

Astfel, desi anul trecut dolarul s-a intarit - in special datorita deciziei Fed de a majora dobanzile -moneda virtuala a performat mult mai bine, apreciindu-se cu 35% fata de USD in 2015, scrie publicatia online Zerohedge.com.

**Hotnews.ro: Surse: Actionarii Carpatica au transmis catre ASF un calendar al tranzactiei cu un investitor strategic european**

**Carpatica Asigurari, controlata de omul de afaceri Ilie Carabulea, a transmis catre ASF un calendar al tranzactiei cu un investitor strategic european, iar procesul de due-diligence (analiza a situatiei financiar-contabile) va incepe in data de 11 ianuarie din acest an, au precizat pentru HotNews.ro surse din cadrul asiguratorului. La sfarsitul lunii trecute, asiguratorul a anuntat ca actionarii Carpatica Asig au semnat in data de 21 decembrie 2015 un Memorandum de intelegere cu  clauza de exclusivitate cu un investitor strategic european, calendarul tranzactiei urmand sa fie pus la dispozitia ASF in perioada urmatoare.**

**Zf.ro: Care sunt cele 400 de platforme online ale statului în care s-au investit peste 250 de milioane de lei în ultimii ani**

Peste 250 milioane de lei  au fost investiţi în ultimii ani în 400 platforme on-line care vizează îmbunătăţirea managementului documentelor/realizarea unui proces  decizional participativ în administraţia centrală, potrivit unui comunicat transmis de către Ministerul pentru Consultare Publică şi Dialog Civic (MCPDC).

**Ziare.com: Proiecte de un miliard de euro cu fonduri de la UE, inclusiv in Romania si R.Moldova**

Comisia Europeana a adoptat o serie de programe de cooperare transfrontaliera, care au un buget total de un miliard de euro, prin care vor fi finantate proiecte din 27 de tari, inclusiv Romania si Republica Moldova.

Potrivit unui comunicat oficial al Comisiei Europene, aceste programe sunt menite sa sprijine dezvoltarea sociala si economica a regiunilor situate de ambele parti ale frontierelor externe ale UE.

**Jurnalul.ro: Ikea închide restaurantul magazinului din România, pentru lucrări de modernizare**

Reprezentanţii magazinului Ikea din România au anunţat, prin intermediul [paginii oficiale de Facebook](https://www.facebook.com/IKEARomania/?ref=ts&fref=ts" \t "_blank), că vor închide restaurantul magazinului din Băneasa, timp de peste o lună, pentru diverse lucrări de modernizare.

*"Ne dorim ca vizitele voastre în magazin să fie o experiență cât mai plăcută. Pentru că vrem să îmbunătățim sistemul de climatizare și economisire a energiei, Restaurantul nostru va fi închis în perioada 11 ianuarie – 15 februarie. Vă așteptăm în continuare cu gustări, la Magazinul cu Delicatese Suedeze și în Bistro IKEA, între orele 09:00 – 22:00",* au scris reprezentanţii Ikea pe Facebook.

**Economica.net: Economia americană a creat 292.000 de locuri de muncă în decembrie, dar rata şomajului s-a menţinut la 5%**

Rata şomajului în SUA a rămas stabilă luna trecută, însă numărul noilor locuri de muncă create de cea mai puternică economie a lumii a fost peste aşteptările analiştilor, transmit AP şi Reuters.

Departamentul american al Muncii a informat vineri că luna trecută au fost create 292.000 de noi locuri de muncă, peste estimările analiştilor care se aşteptau la 200.000 de noi joburi. În plus, Departamentul american al Muncii a revizuit şi cifrele privind locurile de muncă create în lunile octombrie şi noiembrie, care potrivit noilor date au fost cu 50.000 mai mari decât s-a raportat iniţial, potrivit Agerpres.

**Economica.net: Băncile poloneze se confruntă cu presiuni după falimentul unei bănci de economii**

Al treilea faliment din ultimii doi ani al unei bănci cooperatiste din Polonia, SKOK Kujawiak, a sporit presiunile asupra câştigurilor băncilor poloneze, care se confruntă deja anul acesta cu o nouă taxă pe active şi cu cerinţe mai ridicate privind capitalul, transmite Bloomberg, potrivit Agerpres.

Autoritatea de reglementare a pieţei financiare din Polonia va înregistra falimentul SKOK Kujawiak după finalizarea încercărilor de restructurare, inclusiv potenţiala preluare de către o bancă, a anunţat vineri instituţia. Falimentul vine după cel al altor două bănci cooperatiste, SKOK Wolomin şi SKOK Wspolnota, care a determinat Fondul de Garantare să plătească clienţilor 800 milioane de dolari.